Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 152

10. évfolyam Belépõ tevékenységformák A legjellegzetesebb élõlénycsoportok általános jellemzése. Az állatok és növények legfontosabb életfolyamatainak megnevezése és rövid ismertetése. A legismertebb élõlénycsoportok testfelépítési és életmûködési jellemzõinek ismertetése ábrák, makettek segítségével. A különbözõ életfolyamatok lényegének kiemelése. Az élõlények testének felépítése és életmûködése közötti összefüggések felismerése, megfogalmazása. A legismertebb élõlénycsoportok tipikus képviselõi testének, életmûködéseinek összehasonlítása, a hasonlóságok és különbségek felismerése, megfogalmazása. A növények, a gombák és az állatok rendszertani elkülönítésének értelmezése az anyagcsere-folyamatok alapján. Tanulói kiselõadás készítése önálló témakutatással az élõlények szervezeti felépítésének és mûködésének összefüggéseirõl. Fénymikroszkóp használata, a látómezõben lévõ kép leírása, értelmezése tanári segítséggel. Egyszerû kísérletek önálló elvégzése, a tapasztalatok dokumentálása és értékelése. A többi természettudományos tantárgyban tanult ismeretek alkalmazása a biológiai jelenségek értelmezésében. Témakörök Tartalmak Az élõlények testfelépítésének és életmûködéseinek változatossága A vírusok, a prokarióták és az eukarióta egysejtûek A vírusok életciklusa és egészségügyi jelentõsége. A prokarióta sejtek felépítése. Autotróf és heterotróf baktériumok, a baktériumok egészségügyi jelentõsége és szerepe a bioszférában. Az eukarióta egysejtûek néhány képviselõjének jellemzõi és jelentõsége. Az állatok teste és életmûködései Az állatok testszervezõdésének és életmûködéseinek általános jellemzõi. Az állati sejt és a fõbb szövettípusok jellemzõi. Az állatok mint heterotróf élõlények, szerepük a bioszférában. Az önfenntartó életmûködések összefüggése. Az önfenntartó életmûködések, valamint a környezet, az életmód és a testszervezõdés kapcsolatának összehasonlítása az alábbi állatcsoportoknál: Gerinctelen állatok: a szivacsok és a csalánozók, a férgek, a puhatestûek törzsén belül a csigák, a kagylók és a fejlábúak, az ízeltlábúak törzsén belül a rovarok, a rákok és a pókszabásúak. A gerincesek törzsén belül a halak, a kétéltûek, a hüllõk, a madarak és az emlõsök. Az állatok öröklött és tanult magatartása. Az állatok társas viselkedése, kommunikációja. Az állatok szexuális viselkedése, az ivadékgondozás különbözõ formái. A növények teste és életmûködései A növényi test szervezõdésének és anyagcseréjének általános jellemzõi. A növényi és állati sejt felépítésének összehasonlítása. Az autotróf anyagcsere lényege, a növények szerepe a bioszférában. Az autotróf és heterotróf anyagcsere összehasonlítása. Telepes növények: a mohák teste és anyagforgalma. A szövetes növények testfelépítése, anyagforgalma. A növényi szövetek típusai, jellemzõi, funkciói. A növények anyagfelvétele és leadása. Gázcsere és párologtatás. A szállítónyalábok felépítése és mûködése. A növények tápanyag-raktározása. A szövetes növények mozgásai, a növényi hormonok. A szövetes növények szaporodása. Az ivaros és ivartalan szaporodási módok jellemzõi. A zárvatermõk szaporodása és egyedfejlõdése. A szaporodás, az egyedfejlõdés és a környezet kapcsolata. A gombák teste és életmûködései A gombák testfelépítésének sajátosságai. A gombák életmódja, gyakorlati és egészségügyi jelentõsége, kölcsönhatásaik növényekkel és állatokkal. A legfontosabb ehetõ és mérgezõ gombák felismerése. A továbbhaladás feltételei Ismerjék az élõlények legfontosabb csoportjaira jellemzõ testszervezõdési formákat. Legyenek képesek a különféle élõlények életmûködéseinek lényegét kiemelni és röviden megfogalmazni. Ismerjék fel, hogy többféle testfelépítés is eredményezhet hasonló mûködést. Legyenek képesek az élõlényeket testszervezõdésük és életmûködéseik alapján összehasonlítani, csoportosítani. Legyenek képesek elkülöníteni az élõlények önfenntartó és fajfenntartó mûködését. Az ember és a különféle állatok testének, életmûködéseinek összehasonlítása során lássák be, hogy – biológiai nézõpontból – az ember csak egy az élõlények közül. A testszervezõdés és az anyagcsere-folyamatok alapján értsék, hogy a növények, a gombák és az állatok miért alkotnak külön országot az élõlények természetes rendszerében. Értsék az autotróf és heterotróf anyagcsere lényegét. Értsék meg, hogy a fotoszintézis folyamata miért alapvetõ a földi élõvilág számára. Ismerjék a növényi sejtek és szövetek legfontosabb jellemzõit. Tudjanak példákat mondani arra, hogy a szövetes növények a különféle életmûködéseiket milyen testszervezõdési formákkal valósítják meg. Ismerjék a zárvatermõk szaporodásának, mag- és termésképzésének fõbb szakaszait. Ismerjék az állati sejtek és szövetek legfontosabb jellemzõit. Tudjanak példákat mondani arra, hogy az állatoknál az egyes életmûködéseket milyen testszervezõdés biztosítja. Ismerjenek néhány példát az ivadékgondozás különféle formáira. Ismerjék a gombák legfontosabb jellemzõit, biztosan ismerjék fel a gyilkos galócát. Legyenek képesek egyszerû vizsgálatokat, kísérleteket elvégezni, a változásokat észlelni és értelmezni. Szerezzenek gyakorlatot a fénymikroszkóp kezelésében és a látómezõben észlelt kép értelmezésében.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes